b'\n_START_ARTICLE_\nIgor Krivokapi\xc4\x8d\n_START_SECTION_\n\xc5\xbdivljenjepis\n_START_PARAGRAPH_\nVi\xc5\xa1je\xc5\xa1olski \xc5\xa1tudij tube je kon\xc4\x8dal leta 1988 na Akademiji za glasbo v Ljubljani, v ZDA pa se je podiplomsko izpopolnjeval iz tube, elektronske in klasi\xc4\x8dne kompozicije na glasbenem konservatoriju New England v Bostonu. Zaposlen je kot honorarni urednik za resno glasbo na RTV Slovenija. Njegove skladbe so namenjene predvsem pihalnim in trobilnim zasedbam. Leta 2003 je Simfoni\xc4\x8dni orkester RTV Slovenija v abonmajskem ciklu izvedel njegovo Simfonijo v sodelovanju s trobilno sekcijo Armade \xc4\x8ce\xc5\xa1ke republike._NEWLINE_Deluje kot profesor tube na Konservatoriju za glasbo in balet Ljubljana in honorarni sodelavec na Akademiji za glasbo v Ljubljani ter na Programu Ars RA Slovenija. Je vodja Ansambla helikonov KGBL.'